CELEX: 62017TN0168
Language: ro
Date: 2017-03-16 00:00:00
Title: Cauza T-168/17: Acțiune introdusă la 16 martie 2017 – CBA Spielapparate- und Restaurantbetriebs/Comisia

15.5.2017   
            
            
               RO
            
            
               Jurnalul Oficial al Uniunii Europene
            
            
               C 151/40
            
         Acțiune introdusă la 16 martie 2017 – CBA Spielapparate- und Restaurantbetriebs/Comisia
   (Cauza T-168/17)
   (2017/C 151/51)
   Limba de procedură: germana
   
      Părțile
   
   
      Reclamantă: CBA Spielapparate- und Restaurantbetriebs GmbH (Viena, Austria) (reprezentant: A. Schuster, Rechtsanwalt)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               admiterea acțiunii în anulare și anularea deciziei atacate;
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   Prin prezenta acțiune, reclamanta solicită declararea nulității Deciziei C (2017) 247 final a Comisiei din 13 ianuarie 2017 privind cererea de confirmare formulată de reclamantă privind accesul la dosar potrivit Regulamentului (CE) nr. 1049/2001 (1).
   În susținerea acțiunii, reclamanta invocă două motive.
   
               1.
            
            
               Primul motiv întemeiat pe încălcarea unor condiții de formă esențiale, în special motivarea insuficientă.
            
         
               2.
            
            
               Al doilea motiv întemeiat pe încălcarea dreptului tratatelor
               Reclamanta susține că excepțiile prevăzute la articolul 4 din Regulamentul (CE) nr. 1049/2001 aplicate de Comisie sunt nelegale, întrucât contravin unor norme de drept primar cu rang superior, în special articolelor 42 și 47 din Carta drepturilor fundamentale a Uniunii Europene.
               În plus, prioritatea de aplicare a dreptului primar de rang superior în raport cu dreptul derivat contrar ar fi valabilă și în dreptul Uniunii, astfel încât și pentru acest motiv, Comisia nu ar fi trebuit să aplice excepțiile prevăzute la articolul 4 din Regulamentul (CE) nr. 1049/2001.
            
         
      (1)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO 2001, L 145, p. 43, Ediție specială, 01/vol. 3, p. 76)